Etihad Airways

Etihad Airways yra pagrindinė ir antra pagal dydį Jungtinių Arabų Emyratų oro linijų bendrovė. Bendrovė vykdo daugiau nei 1000 skrydžių per savaitę 90 krypčių pervežant keleivius ir krovinius. 2012 m. Etihad pervežė 10,3 mln. keleivių, pasiekė 4,8 mlrd. dolerių apyvartą ir gavo 42 mln. dolerių pelną. Etihad Airways yra ketvirta pagal dydį Vidurio Rytų ir antra pagal dydį Jungtinių Arabų Emyratų (po Dubajaus Emirates Airlines) oro linijų bendrovė.

Istorija 

Etihad Airways įkurta 2003 m. liepą emiro šeicho Chalifos bin Zajedo al Najanos įsakymu kaip nacionalinė Jungtinių Arabų Emyratų aviakompanija. 2003 m. lapkričio 5 d. aviakompanija atliko pirmajį demonstracinį reisą. 2003 m. lapkričio 12 d. Etihad pradėjo reguliaraus susisiekimo reisus į Beirutą ir tapo sparčiausiai besivystančia aviakompanija per visą komercinės aviacijos istoriją.

2004 m. birželio mėn. aviakompanija užsakė naujų lėktuvų gamybai už 8 mlrd. JAV dolerių. Buvo užsakyti penki Boeing 777-300ER ir 24 Airbus lėktuvai, įskaitant keturis A380. 2008 m. tarptautiniame Farnborough aviasalone buvo paskelbta apie didžiausią komercinės aviacijos istorijoje 205 lėktuvų užsakymą, tame tarpe 100 tvirtų užsakymų, 55 opcionai ir 50 teisių į pirkimą.

2008 m. Etihad pervežė daugiau nei 6 mln. keleivių (2007 m. – 4,6 mln.). 2008 m. ir 2009 m. vidutinis reisų užpildymas buvo 74 %. 2010 m. liepą aviakompanija aptarnavo 64 maršrutus visame pasaulyje.

2007 m. lapkričio mėn. priimant naują lėktuvą Tulūzos aviacijos gamyklos aerodrome įvyko avarija, kurios metu naujas Airbus 340–600 buvo visiškai sugadintas. Avarijos kaltininku buvo pripažintas mažai patirties turėjęs ekipažas iš Abu Dabio.

2014 m. rugpjūčio 1 d. kompanija sutiko išpirkti 49 % pagrindinės Italijos aviakompanijos Alitalia akcijų už 560 mln. €, o po savaitės šis sandėris įvyko.

Flotilė

Nuotraukų galerija

Išnašos 

JAE įmonės
Oro linijų bendrovės